CELEX: 62010TN0048
Language: mt
Date: 2010-02-02 00:00:00
Title: Kawża T-48/10 P: Appell ippreżentat fit- 2 ta’ Frar 2010 minn Herbert Meister mis-sentenza mogħtija fit- 30 ta’ Novembru 2009 mit-Tribunal għas-Servizz Pubbliku fil-Kawża F-17/09, Meister vs UASI

17.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/55
            
         Appell ippreżentat fit-2 ta’ Frar 2010 minn Herbert Meister mis-sentenza mogħtija fit-30 ta’ Novembru 2009 mit-Tribunal għas-Servizz Pubbliku fil-Kawża F-17/09, Meister vs UASI
   (Kawża T-48/10 P)
   2010/C 100/81
   Lingwa tal-kawża: il-Ġermaniż
   
      Partijiet
   
   
      Appellant: Herbert Meister (Muchamiel, Spanja) (rappreżentant: H.-J. Zimmermann, avukat)
   
      Parti oħra fil-proċeduri: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tal-appellant
   
   
               —
            
            
               tannulla d-digriet tat-Tribunal għas-Servizz Pubbliku, tat-30 ta’ Novembru 2009, mogħti fil-Kawża F-17/09, Meister vs UASI;
            
         
               —
            
            
               tordna lill-UASI jbati l-ispejjeż.
            
         
      Aggravji u argumenti prinċipali
   
   L-appellant jikkontesta d-digriet tat-Tribunal għas-Servizz Pubbliku, tat-30 ta’ Novembru 2009, mogħti fil-Kawża F-17/09, Meister vs UASI, li permezz tiegħu r-rikors tal-appellant ġie miċħud bħala manifestament inammissibbli.
   Insostenn tal-appell tiegħu, l-appellant isostni li r-rikors tiegħu ppreżentat fl-ewwel istanza kien neċessarju, peress li l-fatti fil-kawża huma direttament marbuta mal-Kawżi magħquda F-138/06 u F-37/08, li kienu għadhom ma ġewx deċiżi waqt il-proċeduri legali. L-appellant isostni li ċ-ċaħda a limine tar-rikors fil-Kawża F-17/09 bħala inammissibbli, mingħajr proċedura orali, tmur kontra l-Artikolu 6 tal-KEDB, bi ksur tad-dritt għal smigħ xieraq. Barra minn hekk, qiegħed jiġi sostnut li t-Tribunal għas-Servizz Pubbliku ma laqax it-talba għas-sospensjoni tal-proċeduri mressqa mill-appellant fid-dawl tal-appell ippreżentat mis-sentenza fil-Kawża F-37/08. Fl-aħħar nett, qiegħed jiġi allegat li fl-ewwel istanza, it-Tribunal ma wettaqx analiżi kompleta u preċiża tal-fatti inkwistjoni.